रांची। एक महिला ने राजधानी रांची में शनिवार रात हरिओम टावर से कूदकर जान दे दी। मृतका की पहचान लालपुर निवासी आरती राय के रूप में हुई है। मृतका की बहन अर्चना ने बताया कि आरती पति की बेवफाई और ससुराल में नजदीकी रिश्तेदार की गंदी नजरों से दुखी थी।
2006 में की थी लव मैरिज
आरती चुटिया के अमरावती काॅलोनी में पिता इंदल राय के घर रहती थी। कुणाल उन्हीं के घर में किराएदार था। दोनों में प्यार हो गया। फिर 2006 में शादी कर ली। कुणाल कोई काम नहीं करता था। इसलिए कुछ दिनों बाद दोनों में झगड़े होने लगे। उसने कुणाल को बताया कि वह ससुराल में सुरक्षित नहीं है। लेकिन वह नहीं माना। तब वह अकेले रहने लालपुर गई। ट्यूशन पढ़ाकर गुजारा करती थी।
3 घंटे से घूम रही थी यहां
पुलिस को लोगों ने बताया कि आरती करीब 3 घंटे तक यहां घूमती रही। फिर 8:30 बजे तेज आवाज आई। देखा तो वह खून से लथपथ पड़ी थी। लालपुर पुलिस उसे मेडिका अस्पताल ले गई, जहां डॉक्टरों ने उसे मृत घोषित कर दिया।
सीसीअीवी फुटेज भी जांचा जाएगा
एसएसपी प्रभात कुमार ने बताया कि प्रथम दृष्टया मामला खुदकुशी का लगता है। मृतका के पिता ने रात 11 बजे लालपुर थाने में फर्द बयान दर्ज कराया है। अब पुलिस आगे की जांच व पूछताछ करेगी। टावर का सीसीटीवी फुटेज भी जांचा जाएगा। मृतका की बहन अर्चना ने बताया कि आरती एक साल से परिवार से अलग लालपुर के हॉस्टल में रहती थी। 8 साल का बेटा पिता कुणाल पासवान के साथ रहता है।
पिता का बयान दर्ज
आरती के ससुराल वाले उसे प्रताड़ित कर रहे थे। दस दिन पहले आरती को उसके ससुराल वाले बुलाकर ले गए थे। फिर उसे काफी टॉर्चर किया गया। ढंग से खाने के लिए नहीं दिया जाता था। ये बात आरती ने अपने भाई आर्यन को बताई थी। क्योंकि उसकी शादी के बाद मैं उससे बात नहीं करता था। इंदल ने बयान में आरती के सास, ससुर और पति के खिलाफ कार्रवाई की मांग की है।
आगे की स्लाइड्स में देखिए संबंधित फोटोज...
फोटो : संदीप नाग।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva